**קלוד מיכאל דדיה** (נולד ב-7 באפריל 1969) הוא כוראוגרף, רקדן, סופר ובמאי ישראלי.

ביוגרפיה
--------

דדיה נולד וגדל בלוד. למד באקדמיה למוסיקה ומחול על שם רובין בירושלים ובהמשך למד במרכז "Theater dance center" בניו יורק. בשנות ה-90 של המאה ה-20, עבד במשך מספר שנים בישראל בהם ביים וכיכב בהצגות "25 שנה לתיאטרון ירושלים", "הקרנבל של מיכל על הבמה" והמחזמר "הכל אגדה".

בשנת 1993, הופיע וביים את הופעות הריקוד בהופעותיהם של יזהר כהן ודנה אינטרנשיונל. באותה השנה הפיק מופע מחול מודרני בשם "משיכות צבע" לירין שחף במרכז סוזן דלל. בין השנים 1987 עד 1995, הפיק לעיריית לוד מספר להקות מחול אשר ייצגו את העיר בפסטיבלים שונים בישראל ומחוץ לה. בשנת 1995, השתתף כרקדן הראשי במחזמר גריז שביים אורי פסטר. בעקבות מופע זה, המשיך פסטר להדריך את דדיה והובילו לפרסומו הראשוני.

בשנת 1997, השתתף דדיה בבימוי המופע של להקת הבנים היי פייב ובאותה השנה ביים לסולן הלהקה אמיר פרישר גוטמן את הכוריאוגרפיה לאלבום הסולו הראשון שלו ולקליפ "כמו נוצה". בשנה לאחר מכן, הוביל להקה שבה היו בעיקר גברים שהופיעה במופעים של להקת אוף שימחעס, בנות פסיה ודנה אינטרנשיונל.
בשנת 2000, ביים את הכוריאוגרפיה למופע של שרית חדד.

בשנים 2000–2003, ביים והופיע במחזות הזמר "הברווזון המכוער" בכיכוב רמה מסינגר שביים סטיבן דקסטר (אנ'), מרי לו, שלגיה עם דפנה דקל, הגרסה הראשונה של מסביב לעולם בשמונים יום עם עודד מנשה וישראל קטורזה ו"הכל אגדה" עם יאיר לוטן ומיכל ינאי.
בשנת 2003, הופיע דדיה במופע של ריטה בבימויו של עידו תדמור.

דדיה הופיע בקלטות הילדים של רינת גבאי ובהן "פיציקט של רינת" ו"רינת בארץ המילים".

החל משנת 2016 דדיה ביים את הכוריאוגרפיה של המופע החרדי "עולים לירושלים".

בשנת 2016[דרוש מקור], יצא לאור הדיוידי "לרקוד עם קלוד" בה הוא שר שירים שכתב ומלמד ילדים לרקוד. את השירים חיבר עם עידן עמית ואת הלחנים הלחינה נורית הירש. באותה השנה יצר את מופע המחול "לרקוד ולא לשכוח" בו נוצרת כוריאוגרפיה בהשראת ניצולי השואה.

בשנת 2020, ביים את הכוריאוגרפיה לעונה השנייה של סדרות הטלוויזיה משיח ומלכת היופי של ירושלים.

את עיקר פרסומו קיבל דדיה כששפט במשך 5 עונות לא רצופות בתוכנית הריקודים רוקדים עם כוכבים עד עונתה השישית.

במקביל להופעותיו, דדיה מלמד ריקוד במוסדות חינוך ובהם מכללת קיי בבאר שבע ותיכון בליך ברמת גן.

### פעילות נוספת

דדיה הוא אף סופר ילדים. בשנת 2017, הוציא את ספרו הראשון "לילי החיפושית וגמד הצבעים" שמומן בחלקו באמצעות מימון המונים. בשנת 2019, יצא ספרו השני "יולי הידד" בהוצאת מדיה 10.

חיים אישיים
-----------

דדיה מתגורר בתל אביב. הוא אב לתאומות מהורות משותפת.

פילמוגרפיה נבחרת
----------------

**טלוויזיה**

| שנה | תוכנית | תפקיד | סוג |
| --- | --- | --- | --- |
| 2005 | לעודד באהבה | כוריאוגרף | תוכנית טלוויזיה |
| 2005-2011 | רוקדים עם כוכבים | שופט | תוכנית טלוויזיה |
| 2007 | מועדון לילה | עצמו | תוכנית טלוויזיה |
| 2007 | פפראצי | עצמו | תוכנית טלוויזיה |
| 2010 | מי שואל אותך? | מתחן | תוכנית טלוויזיה |
| 2020 | משיח | כוריאוגרף | סדרת טלוויזיה |
| 2021 | מלכת היופי של ירושלים | כוריאוגרף | סדרת טלוויזיה |
| 2022 | ארץ נהדרת | כוריאוגרף, מעצב תנועה | תוכנית טלוויזיה |
| 2023 | רואים את הקול | במאי אמנותי | תוכנית טלוויזיה |
| 2023 | החברים של ישי | במאי | סדרת טלוויזיה |
| 2023 - 2024 | אפשר לשאול | במאי, יוצר | תוכנית טלוויזיה |

**סרטי קולנוע וטלוויזיה**

| שנה | סרט | תפקיד | סוג |
| --- | --- | --- | --- |
| 1997 | הכל אגדה | כוריאוגרף | סרט |
| 2000 | הפיציקט של רינת | מעצב תנועה, שחקן | סרט |
|  | רינת בארץ המילים |  | סרט |
| 2002 | שלגיה | כוריאוגרף | סרט |
|  | לרקוד עם קלוד | יוצר, כוריאוגרף | סרט |
| 2010 | אנה ומלך סיאם | כוריאוגרף | סרט |
| 2014 | עמי ותמי - הרפתקה מתוקה | כוריאוגרף | סרט |
| 2014 | 101 כלבים וגנבים - המחזמר | כוריאוגרף | סרט |
| 2017 | טל והחברים - הקסם הגדול | כוריאוגרף | סרט טלוויזיה |
| 2021 | הקצב | במאי | סרט קצר |
| 2023 | פורת יוסף | במאי | סרט קצר |
| 2023 | תש״ח | במאי | סרט קצר |
|

**תיאטרון**

| שנה | סרט | תפקיד | הערות |
| --- | --- | --- | --- |
|  | 25 שנה לתיאטרון ירושלים |  |  |
|  | הקרנבל של מיכל על הבמה |  |  |
|  | הכל אגדה |  |  |
| 1995 | גריז | רקדן ראשי |  |
| 2001 - הווה | הברווזון המכוער | תנועה | הבימה |
| 2002 - הווה | מרי לו | כוראוגרף | הבימה |
|  | מסביב לעולם בשמונים יום |  |  |
| 2012 | אור בהיכל: מערת החכמולוגים | במאי |  |
| 2016-2023 | עולים לירושלים | במאי | בנייני האומה |
| 2018 | שירים ונפלאות בממלכת החלומות | במאי |  |
| 2020-2023 | חבורת תרי"ג | במאי | בנייני האומה |
|

קישורים חיצוניים
----------------

ויקישיתוף מדיה וקבצים בנושא **קלוד דדיה** בוויקישיתוף

* קלוד דדיה, במיזם "אישים" לתיעוד היצירה הישראלית
* קלוד דדיה, במסד הנתונים הקולנועיים IMDb (באנגלית)
* קלוד דדיה, בארכיון הבימה
* יובל אברמוביץ', תעשו לי ילד: קלוד דדיה מבקש להיות דאדי, באתר nrg‏, 22 באוגוסט 2008
* ספיר פלח, קלוד דדיה חוזר לשפוט, אבל לא לרקוד: "הפכנו להיות רודפי רייטינג", STU-DIO מגזין לאוהבי מחול, אוגוסט 2021

הערות שוליים
------------

1. ↑  קלוד דדיה באתר "הבמה"
2. ↑  רותה קופפר, לא רוצים לרקוד עם קלוד, באתר הארץ, 03 באוגוסט 2008
3. ↑  גיוס הכספים באתר "jumpstarter"
4. ↑  "תקופה לא פשוטה": הכוריאוגרף הלודאי קלוד דדיה, פונה לתושבים לרכוש את ספרי הילדים שכתב, חדשות העיר באתר עיריית לוד
5. ↑  יפעת הללי, ‏רקדניות העתיד של קלוד דדיה, באתר ‏מאקו‏, 30 באוגוסט 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379193505171
* VIAF: 17150380467313371953
* WorldCat: viaf-17150380467313371953

 |